JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Vaidlus kahe riigi lahenduse üle
Saudi Araabia rahualgatus
Uus relvarahuettepanek
USA presidendi Bideni ja Iisraeli peaministri Netanyahu vahel
on tekkinud erimeelsus selle üle, kas Netanyahu lubas Bidenile,
et kahe riigi lahendus on teatud tingimustel võimalik.
Peaminister eitab nagu ta oleks öelnud Bidenile,
et ta võiks leppida kokku Palestiina riigi loomises
pärast Hamasi hävitamist Gazast.
Netanyahu väitel tegi ta selgeks, et pärast Hamasi hävitamist
peab Iisrael säilitama julgeolekukontrolli Gaza sektori üle,
et Gaza ei kujutaks enam Iisraelile ohtu.
President Biden ütles omalt poolt meediaväljaandele CNN,
et Netanyahu olevat öelnud, et võib kaaluda mingisugust Palestiina riiki.
Sellest on saanud väga piinlik teema mõlemale osapoolele,
eriti president Bidenile, kes alustab oma uut presidendivalimiskampaaniat.
Peaminister Netanyahu avaldus viitas tema sageli korratud seisukohale,
et pärast sõda peab Iisraelil olema julgeolekukontroll Gazas,
mis välistab autonoomse Palestiina riigi võimaluse.
Netanyahu sõnul pole see konflikt
Palestiina riigi puudumise pärast regioonis,
vaid juudiriigi olemasolu pärast regioonis.
Lähis-Ida meedias on liikvel kuulujutt, et Iisrael ei kavatse Iraani rünnata.
Peaminister Netanyahu on selliseid väiteid eitanud, öeldes:
"Kes ütles, et me ei ründa Iraani? Ründame."
Ta täpsustas oma avaldust ka nädal tagasi Tel Avivis peetud kõnes:
"Iraan on kaheksajala pea ja ta ümber on näha tema kombitsaid
alates huttidest kuni Hezbollah' ja Hamasini.
Iraan on selle kõige taga. Oleme vastamisi Iraaniga.
Võite vaid kujutleda, mida Iraan võiks meie hävitamiseks teha," ütles ta.
"Teeme ka kõik, mida suudame, et Iraanist ei saaks kunagi tuumariiki."
Oma kõnes kirjeldas ta olukorda,
kus Iisrael võitleb Iraani ja tema käsilaste vastu kolmel rindel,
Iisraeli lõuna- ja põhjapiiril ning veeteedel.
Arvestades seda võimalikku tuumareaalsust, ütles Netanyahu:
"Kujutage ette, mida Iraan tahab ja võib teha Lähis-Idas.
Vallutada selle, hävitada valitsusi, kontrollida rahvusvahelisi mereteid,
rääkimata ülemaailmsest ohust, mida ta endast kujutab.
Vaadake seda praegust reaalsust," ütles ta meediale.
"Seda teeb Iraan praegu, kui tal veel tuumarelvi pole.
Kui oluline on, et takistame tal tuumarelva saamast."
Ta ütles ka, et Iisrael, mida ta juhib,
on Iraani tuumarelva valmimist vähemalt 10 aastat edasi lükanud.
"Võiksime teha veelgi rohkem," kuid ta ei tahtnud täpsustada, mida.
NBC uudistekanali raporti järgi
püüab USA praegune valitsus Netanyahust mööda minna,
püüdes saavutada oma piirkondlikke eesmärke Palestiina riigi loomiseks.
Samas teatavad Ameerika ametnikud,
et Biden püüab siiski peaministriga koostööd teha.
USA välisminister Antony Blinken tegi peaminister Netanyahule ettepaneku
pärast seda, kui oli saanud Saudi Araabia kroonprintsilt
Mohammed bin Salmanilt ja veel neljalt araabia juhilt lubaduse
aidata rahastada Gaza sõjajärgset ülesehitust,
toetades samas reformitud Palestiina omavalitsuse naasmist Gazasse,
teatas NBC News.
Saudi prints bin Salman oli öelnud Blinkenile sedagi,
et on valmis normaliseerima suhteid Iisraeliga
osana Gaza sektori ülesehitamisest pärast Iisraeli ja Hamasi vahelist sõda,
ütlesid kaks USA ametnikku The Times of Israelile.
Peaminister Netanyahu ütles, et lükkab tagasi sellise USA plaani
Saudi Araabia-Iisraeli suhete normaliseerimiseks
vastutasuks Palestiina riigi rajamise eest.
President Bidenilt küsiti, kas ta revideeriks Iisraeli abi tingimusi,
arvestades Netanyahu poolt varem kahe riigi lahenduse kohta öeldut.
Seega oleks tegemist olnud nii sõjalise, majandusliku
kui ka diplomaatilise abi piiramisega
seniks, kuni Iisrael nõustub kahe riigi lahendusega.
Biden ütles, et tema arvates võidaks midagi saavutada.
"Võib olla erinevaid kahe riigi lahenduse liike,
millele Netanyahu ei pruugi vastu olla. Lahendusi on palju erinevaid.
Mitmed ÜRO liikmesriigid on endiselt ilma oma armeedeta.
Nii et arvan, et on võimalusi, kuidas see võiks toimida."
Enamik Iisraeli kodanikke on Palestiina riigi loomise vastu,
ütles peaminister Netanyahu
USA välisministri Blinkeniga peetud pressikonverentsil Times of Israelile.
Ta märkis ka, et oleks ka ise alati selle vastu.
"Kõigist paikadest, kust oleme evakueerunud,
tuleb meile vastu terror, sõda ja terror," ütles ta,
viidates Gazale, Lõuna-Liibanonile
ning osadele Juuda ja Samaaria aladele.
"Seetõttu peab Iisrael mis tahes tulevase kokkuleppe puhul
või isegi ilma kokkuleppeta säilitama julgeolekukontrolli
kõigis Jordani jõest läänes asuvates piirkondades,
nimelt Iisraelis, Läänekaldal ja Gaza sektoris.
See on oluline tingimus."
Ta tunnistas, et see on vastuolus Palestiina suveräänsuse ideega.
"Aga mis parata? Ütlesin selle tõe ka meie Ameerika sõpradele."
Ometi kinnitas Netanyahu, et tema seisukoht
ei takista Iisraelil koos Ameerika sõpradega
laiendada rahuringi uute araabia riikidega.
Välisminister Blinken vastas,
et Hamasi ei saa Gazast eemaldada ainult sõjaliste vahenditega
ja et kui Iisraeli juhid seda ei tunnista, kordub ajalugu.
USA ja Iisrael kinnitasid siiski kokkulepet
lubada ÜRO ametnike meeskonnal siseneda Gazasse,
et hinnata tingimusi, mis on vajalikud selleks,
et palestiinlased saaksid oma kodudesse naasta.
Iisraeli president Isaac Herzog
ütles Šveitsis Davoses toimuval Maailma Majandusfoorumil kõneldes,
et iisraellased ei ole valmis mõtlema rahuprotsessile palestiinlastega.
"Kui küsida keskmise iisraellase käest,
mida ta mõtleb võimalikust rahuprotsessist,
ei suuda keegi terve mõistuse juures praegu sellele mõelda.
Selle asemel tahavad kõik teada:
kas meile saab tulevikus tõelist julgeolekut lubada?
Pärast enneolematut tapatalgut,
mille Hamasi terroristid 7. oktoobril Lõuna-Iisraelis toime panid,
tahab iga iisraellane lihtsalt olla kindel,
et teda ei rünnata samamoodi põhjast, lõunast või idast," ütles Herzog.
Küsimus, milline näeb Gaza välja
pärast Hamasi võimalikku hävitamist Iisraeli poolt,
on kujunenud peamiseks vaidlusteemaks
Jeruusalemma ja tema liitlaste vahel. "Lükkasime eelmisel nädalal tagasi
USA välisministri Antony Blinkeni ettepaneku,
et Saudi Araabia normaliseeriks suhted Iisraeliga,
kui nõustuksime pakkuma palestiinlastele
teed omariikluse poole." Oma kõnes ütles president,
et iisraellased on mures oma põhijulgeoleku pärast
ja on viimaste aastate jooksul
täielikult kaotanud usalduse palestiinlaste vastu,
nii seetõttu, et palestiinlased ülistavad terrorismi,
kui ka sellepärast, et nad maksavad juutide tapmise eest pearaha.
"Selline Palestiina riik oleks suur viga.
Maailm peab nägema, mis see tegelikult on.
Iraanist lähtuv kurjuse impeerium," ütles Herzog, lisades,
et selline tegevus õõnestab kõiki rahuprotsesse ja stabiilsust maailmas.
Herzog ütles sedagi, et Hamasi terrorirühmitus tuleb välja juurida,
et tagada parem tulevik meie naabreile palestiinlastele.
Iisrael võitleb ka kogu vaba maailma eest,
millele järgnevad Euroopa ja Ameerika Ühendriigid, teatas ta.
Herzog kutsus ka üles looma väga tugevat koalitsiooni,
et astuda vastu Iraanile ja tema käsilastele.
USA Wall Street Journalis ilmunud raportis
kirjeldatakse USA uusi jõupingutusi
koos vahendajariikide Egiptuse ja Katariga,
et jõuda kokkuleppele Hamasi käes olevate pantvangide vabastamiseks.
Ajakirja andmeil oli laual 90 päeva hõlmav kolme-etapiline kokkulepe,
mille raames vabastataks ka Iisraeli tsiviilisikud
mõne Iisraeli poolt vangistatud Palestiina terroristi vabastamise eest.
Iisrael peaks ka oma armee Gaza linnadest välja viima,
taastama liikumisvabaduse enklaavis, lõpetama droonide jälgimise
ja kahekordistama sektorisse sisenevate kaupade kogust.
Tehingu teine etapp tähendaks
veel rohkemate Palestiina vangide vabastamist
vastutasuks vangistatud Iisraeli armee naissõdurite
ja hukkunud pantvangide surnukehade eest.
Kolmandas etapis vabastaks Hamas naissõdurid
ja võitlusvõimelised Iisraeli mehed, kuid alles pärast seda,
kui Iisrael on osa oma vägesid Gazast välja viinud.
Peaminister Netanyahu vastus oli selge: "Lükkame tagasi
kõik Hamasi nõudmised sellise pantvangilepingu sõlmimiseks.
Jätkame võitlust kõigil rinnetel ja kõigis sektoreis
ega anna ühelegi terroristile puutumatust.
Siiani oleme toonud koju 110 pantvangi," ütles Netanyahu,
rõhutades, et Iisrael on pühendunud nende kõigi tagastamisele.
"See on üks sõja eesmärkidest
ja sõjaline surve on selle saavutamiseks vajalik tingimus.
Lükkan täielikult tagasi Hamasi koletiste kapitulatsioonitingimused,"
selgitas ta edasi.
"Terrorirühmitus Hamas nõuab selle lepinguga sõja täielikku lõpetamist,
meie armee täielikku väljaviimist Gazast, Gaza režiimi säilitamist
ja 7. oktoobri rünnakus Iisraeli vastu osalenute vabastamist.
Kui oleksime sellega nõustunud, oleksid meie sõdurid langenud asjata,"
teatas Netanyahu. "Kui oleksime sellega nõustunud,
ei suudaks me tulevikus tagada oma kodanike julgeolekut.
Me ei suudaks evakueeritud inimesi turvaliselt koju tagasi tuua
ja järgmine 7. oktoober oleks vaid aja küsimus.
Ma ei ole valmis aktsepteerima sellist surmavat lööki Iisraeli julgeolekule,
mistõttu me ei nõustu sellega," ütles Netanyahu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!